recursal/SuperWikiNEXT-32B huggingface dataset:
**Γενικός Διευθυντής** είναι το στέλεχος που έχει τη συνολική ευθύνη για τη διαχείριση τόσο των στοιχείων εσόδων όσο και του κόστους της κατάστασης αποτελεσμάτων μιας εταιρείας. Ένας γενικός διευθυντής συνήθως επιβλέπει τις περισσότερες ή όλες τις λειτουργίες μάρκετινγκ και πωλήσεων της εταιρείας καθώς και τις καθημερινές λειτουργίες της επιχείρησης. Συχνά, ο γενικός διευθυντής είναι υπεύθυνος για τον αποτελεσματικό σχεδιασμό, την ανάθεση, τον συντονισμό, τη στελέχωση, την οργάνωση και τη λήψη αποφάσεων για την επίτευξη επιθυμητών αποτελεσμάτων κερδοφορίας για έναν οργανισμό.

Σε πολλές περιπτώσεις, ο γενικός διευθυντής μιας επιχείρησης λαμβάνει διαφορετικό επίσημο τίτλο ή τίτλους. Οι περισσότεροι εταιρικοί διευθυντές που κατέχουν τους τίτλους του Διευθύνοντος Συμβούλου (CEO) ή του Προέδρου, για παράδειγμα, είναι οι γενικοί διευθυντές των αντίστοιχων επιχειρήσεων τους. Πιο σπάνια, ο Οικονομικός Διευθυντής (CFO), ο Επιχειρησιακός Διευθυντής (COO) ή ο Διευθυντής Μάρκετινγκ (CMO) ενεργεί ως γενικός διευθυντής της επιχείρησης.

Παραπομπές
----------
Η **Βογιάτσα**, σερβικά κυριλλικά: Војача‎/Vojača) ήταν η σύζυγος τού βασιλιά από το 1443 έως το 1445 ως η πρώτη σύζυγος τού Τόμας της Βοσνίας.

Βιογραφία
---------

Ο Βογιάτσα ήταν λαϊκή και μέλος της Βοσνιακής Εκκλησίας (Βογόμιλοι). Αυτή και ο Τόμας παντρεύτηκαν πριν από την ανάρρησή του και απέκτησαν δύο κόρες και δύο γιους.  Όταν ο σύζυγός της εξελέγη βασιλιάς της Βοσνίας, η Βογιάτσα έγινε βασίλισσα. Ωστόσο, οι ισχυροί Βόσνιοι ευγενείς δεν τη θεωρούσαν κατάλληλη για βασίλισσα, λόγω της ταπεινής καταγωγής της. Έτσι ο σύζυγός της ζήτησε την ακύρωση του γάμου τού γάμου τους από τον πάπα Ευγένιο Δ΄. Ο πάπας ενέκρινε την ακύρωση το 1445 και ο Τόμας ξανανυμφεύτηκε, επιλέγοντας αυτή τη φορά την Αικατερίνη Κασάτσα, κόρη του πιο ισχυρού Βόσνιου ευγενή Στγιέπαν Βούκσιτς Κοσάτσα.

Ως πρώην βασίλισσα, η Βογιάτσα πιθανότατα αποσύρθηκε σε μοναστήρι. Ο γιος της από τον Τόμας, Στέφαν Τομάσεβιτς, έγινε βασιλιάς της Βοσνίας το 1461, αλλά αυτή δεν έζησε αρκετά για να τον δει να ανεβαίνει στον θρόνο. Ο άλλος γιος τής Βογιάτσας απεβίωσε σε ηλικία 14 ετών κατά τη διάρκεια ενός προσκυνήματος στο Mλγίετ,

Οικογένεια
----------

Παντρεύτηκε τον Τόμας των Κοτρομάνιτς, βασιλιά της Βοσνίας και είχε τέκνα:

* Στεφάν Τομάσεβιτς απεβ. 1463, βασιλιάς της Βοσνίας.
* ένας γιος, απεβ. 14 ετών.
* δύο κόρες.

Βιβλιογραφικές αναφορές
-----------------------

1. ↑  Ανακτήθηκε στις 27  Νοεμβρίου 2018.
2. 1 2  Šunjić, Marko (1989), *Trogirski izvještaji o turskom osvojenju Bosne (1463)*, Glasnik arhiva i Društva arhivskih radnika Bosne i Hercegovine, σελ. 88–90
**Γενικές εκλογές** διεξήχθησαν στο Μπαρμπάντος στις 15 Ιανουαρίου 2008. Ένα παράλληλο δημοψήφισμα για να καθοριστεί εάν θα γίνει δημοκρατία ή όχι είχε αρχικά προγραμματιστεί, αλλά η ψηφοφορία αναβλήθηκε.

Το Δημοκρατικό Εργατικό Κόμμα (DLP), το οποίο ήταν στην αντιπολίτευση από το 1994, κέρδισε με 20 έδρες έναντι 10 έδρες για το Εργατικό Κόμμα του Μπαρμπάντος, υπό την ηγεσία του πρωθυπουργού Όουεν Άρθουρ. Πραγματοποιήθηκαν επανακαταμετρήσεις σε ορισμένες εκλογικές περιφέρειες λόγω οριακών αποτελεσμάτων.

Στις 11 Σεπτεμβρίου 2008 ο Χάμιλτον Λάσλεϊ, βουλευτής της περιφέρειας Αγίου Μιχαήλ Νοτιοανατολικής (St. Michael South-East) ανακοίνωσε ότι θα αποχωρούσε από το κόμμα και δεν θα ήταν πλέον μέλος του Εργατικού Κόμματος των Μπαρμπάντος, καθιστώντας εαυτόν ανεξάρτητο. Η αποστασία του μείωσε τη δύναμη του BLP ως Αντιπολίτευσης σε εννέα έδρες για το υπόλοιπο της κοινοβουλευτικής περιόδου. Αργότερα αποφάσισε να προσχωρήσει στο κυβερνών κόμμα DLP.

Ο αρχηγός του DLP Ντέιβιντ Τόμσον ορκίστηκε πρωθυπουργός στις 16 Ιανουαρίου. Μετά τον θάνατο του Τόμσον τον Οκτώβριο του 2010, διεξήχθησαν ενδιάμεσες εκλογές τον Ιανουάριο του 2011 για την πλήρωση της κενής του έδρας για τον Άγιο Ιωάννη.

Αποτελέσματα
------------

**Βουλή, 15 Ιανουαρίου 2008**

ε • σ | Κόμματα | Ψήφοι | % | Έδρες |
| --- | --- | --- | --- |
| Δημοκρατικό Εργατικό Κόμμα | 77.681 | 52,55 | 20 |
| Εργατικό Κόμμα του Μπαρμπάντος | 69.720 | 47,16 | 10 |
| Κόμμα Ενδυνάμωσης του Λαού | 235 | 0,16 | — |
| Ανεξάρτητοι | 144 | 0,10 | — |
| Λαϊκό Δημοκρατικό Κογκρέσο | 46 | 0,03 | — |
| **Σύνολο έγκυρων ψήφων** | **147.826** | **100,00** | **30** |
| Άκυρα/λευκά ψηφοδέλτια | 1.807 |  |
| Σύνολο ψήφων (συμμετοχή 63,54%) | 149.633 |
| Εγγεγραμμένοι | 235.510 |
| Πηγές:Electoral Department, Election Passport |

Παραπομπές
----------

1. 1 2  «Thompson sworn in as Barbados PM». Xinhua. 17 Ιανουαρίου 2008.
2. ↑  «Εκλογές στο Μπαρμπάντος». The Jamaica Gleaner. 13 Ιανουαρίου 2008. Αρχειοθετήθηκε από το πρωτότυπο στις 16 Ιανουαρίου 2008.
3. ↑  «Μπαρμπάντος: κοινοβουλευτικές εκλογές Βουλή των Αντιπροσώπων, 2008». Διακοινοβουλευτική Ένωση. Ανακτήθηκε στις 31 Μαρτίου 2021.
4. ↑  «BARBADOS ELECTION: Ruling party defeated». The Nation. 16 Ιανουαρίου 2008. Αρχειοθετήθηκε από το πρωτότυπο στις 8 Φεβρουαρίου 2008.
5. ↑  «BLP move?». Daily Nation. 5 Οκτωβρίου 2008. Αρχειοθετήθηκε από το πρωτότυπο στις 5 Μαρτίου 2016.
Αναπαράσταση νομίσματος της μιας γαζέτας
Η **γαζέτα** υπήρξε νόμισμα της Επτανήσου Πολιτείας, που κόπηκε το 1801, κατά την περίοδο της Ρωσσικής και Οθωμανικής κατοχής (Ρωσσοτουρκική Συμμαχία). Αντικατέστησε τη Λίρα Βενετίας με ισοτιμία 1 γαζέτα προς 2 σολδία. Μετά την απελευθέρωση των Ιονίων Νήσων από τους Βρετανούς, η γαζέτα αντικαταστάθηκε από τον Οβολό Ιονίου, που καθιερώθηκε το 1819.

Δεν πρέπει να συγχέεται με την γαζέτα ιονίων νήσων η οποία κόπηκε για πρώτη φορά το 1730, περίοδο όπου τα νησιά του Ιονίου ήταν υπό τον έλεγχο της Βενετίας. Από εκείνο το νόμισμα πιθανολογείται ότι η γαζέτα της Επτανήσου πολιτείας δανείσθηκε το όνομά της.

Κόπηκαν μόνο χάλκινα νομίσματα σε νομισματοκοπείο το οποίο λειτουργούσε στη Γαρίτσα της Κέρκυρας. Η γαζέτα εκδόθηκε σε κέρματα των 1, 5 και 10 γαζετών, πολλά από τα οποία φέρουν τη λανθασμένη χρονολογία 1081. Η μία τους όψη αναγράφει την αξία του νομίσματος συνοδευόμενη από τη χρονολογία, ενώ η άλλη όψη φέρει τη φράση "ΕΠΤΑΝΗΣΟΣ ΠΟΛΙΤΕΙΑ" και μία φιγούρα που κρατά ασπίδα.

Παραπομπές
----------

1. 1 2  Λάμπρου, Παύλος (1844). *Νομίσματα και μετάλλια της Επτανήσου πολιτείας|*. σελ. 20. ISBN 978-960-258-102-5.
2. ↑  Λάμπρου, Παύλος (1844). *Νομίσματα και μετάλλια της Επτανήσου πολιτείας*. σελ. 16. ISBN 978-960-258-102-5.

Εξωτερικοί σύνδεσμοι
--------------------

* 
* 
* 

  


|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
| 

| π • σ • ε
Ελληνικά νομίσματα και χαρτονομίσματα της νεότερης εποχής |
| --- |
|  |
|  Ελλάδα | 
Προσωρινή Διοίκησις της Ελλάδος (1822-1828) • Καποδίστρια (1828-1831) • Όθωνα (1832-1862) • Γεωργίου Α´ (1863-1913) • Κωνσταντίνου Α´ (1913-1922) • Β´ Ελληνικής Δημοκρατίας (1924-1935) • Γεωργίου Β´ (1935-1947) • Παύλου (1947-1965) • Κωνσταντίνου Β´ (1964-1972) • Δικτατορίας Ιωαννίδη (1973-1974) • Γ´ Ελληνικής Δημοκρατίας (δραχμές) (1976-2000) • Γ´ Ελληνικής Δημοκρατίας (ευρώ) (2001-) |  |
|  |
|  Κύπρος | 
Λίρα Κύπρου (1960-2007) • Κυπριακά νομίσματα ευρώ (2007-) |
|  |
| Άλλα | 
Γαζέτα Επτανήσου Πολιτείας (1800-1807) • Οβολός Ιονίου (1819-1862) • Ιονική δραχμή (1876-1914) • Δραχμή Κρητικής Πολιτείας (1900-1917) |

 |
Οι γενικές εκλογές στη Λιβύη έχουν προγραμματιστεί να διεξαχθούν στις 24 Δεκεμβρίου 2021.  Προηγουμένως είχαν προγραμματιστεί εκλογές για τις αρχές του 2019,  καθυστέρησαν λόγω στρατιωτικών επιχειρήσεων από τον Χαλίφα Χαφτάρ στην Τρίπολη, αφού είχαν προγραμματιστεί νωρίτερα για τις 10 Δεκεμβρίου 2018.  Οι εκλογές προορίζονται να είναι προεδρικές και βουλευτικές.

Τα τέσσερα άτομα που συμφώνησαν στην αρχική συμφωνία τον Μάιο του 2018 ήταν: ο Φαγέζ αλ Σαράζ (αναγνωρισμένος από τα Ηνωμένα Έθνη ως πρωθυπουργός), ο Χαλίφα Χαφτάρ (επικεφαλής του εθνικού στρατού της Λιβύης), ο Aguila Saleh Issa (επικεφαλής της Βουλής των Αντιπροσώπων) , και Khalid al-Mishri (επικεφαλής του Ύπατου Συμβουλίου της Επικρατείας).

Παραπομπές
----------

1. ↑  «Libya talks set December 2021 date for elections». Al Jazeera. 13 Νοεμβρίου 2020. Ανακτήθηκε στις 13 Νοεμβρίου 2020.
2. ↑  «Libya election to take place in early 2019: UN envoy». Al Jazeera. 9 Νοεμβρίου 2018. Ανακτήθηκε στις 9 Νοεμβρίου 2018.
3. ↑  «Libya elections by June 2019, UN envoy tells Reuters at Palermo Conference». *Libyan Express* (στα Αγγλικά). 12 Νοεμβρίου 2018. Ανακτήθηκε στις 1 Φεβρουαρίου 2019.
4. ↑  «Libya's rival leaders agree to hold elections in December». Al Jazeera. 29 Μαΐου 2018. Ανακτήθηκε στις 29 Μαΐου 2018.
5. ↑  «Libya rivals agree 'historic' election plan». BBC. 29 Μαΐου 2018. Ανακτήθηκε στις 29 Μαΐου 2018.
Το **Βοήθημα για την Κατανόηση της Βίβλου** (*Aid to Bible Understanding*) είναι μια εγκυκλοπαίδεια της Αγίας Γραφής που έχουν επιμεληθεί και εξέδιδαν οι Μάρτυρες του Ιεχωβά (δεν έχει μεταφραστεί στην ελληνική). Έχει σταματήσει πια η κυκλοφορία της, καθώς η ύλη της έχει εκδοθεί αναθεωρημένη και επαυξημένη υπό τη μορφή της δίτομης βιβλικής εγκυκλοπαίδειας που τιτλοφορείται ως *Ενόραση στις Γραφές*. Το 'Βοήθημα', όπως λεγόταν, έχει 1.696 σελίδες και περιέχει έγχρωμους χάρτες στο εσωτερικό μέρος των εξωφύλλων και κάποιες ασπρόμαυρες εικόνες στο εσωτερικό του μαζί με το κείμενο. Ο πρώτος τόμος, που κάλυπτε από τα γράμματα A-D και μέρος του E, τέθηκε σε κυκλοφορία στις 9 Ιουλίου 1969, στη Διεθνή Συνέλευση των Μαρτύρων του Ιεχωβά «Επι Γης Ειρήνη». Για την έρευνα που απαιτήθηκε για την προετοιμασία αυτής της εγκυκλοπαίδειας συμμετείχαν Μάρτυρες του Ιεχωβά από περισσότερες από 90 χώρες.

Ο συμβολισμός που χρησιμοποιείται διεθνώς για αναφορές στις σελίδες του έργου είναι τα λατινικά γράμματα ***ad*** (απο το αγγλικό aid).
**Γαιάνθρακας** χαρακτηρίζεται κυρίως ο άνθρακας που εξορύσσεται από τη Γη, ο ορυκτός άνθρακας, σε αντιδιαστολή των άλλων ανθράκων όπως του ξυλάνθρακα, οπτάνθρακα (κωκ) αιθάλης κ.ά. που λαμβάνονται κατόπιν ειδικής κατεργασίας των ξύλων, πετρελαίων, γαιανθράκων ή άλλων ανθρακούχων υλών.

Οι ορυκτοί άνθρακες εξορύσσονται στα ανθρακωρυχεία.

Γενικά, τους ορυκτούς άνθρακες τους διακρίνουμε σε εκείνους που δεν χρησιμοποιούνται ως καύσιμη ύλη (π.χ. γραφίτης, διαμάντι) και σε εκείνους που χρησιμοποιούνται ως καύσιμη ύλη και στην παραγωγή χημικών ενώσεων. Στους τελευταίους ανήκουν ο ανθρακίτης και γενικά οι λιθάνθρακες, οι φαιάνθρακες (επιμέρους κατηγορία των οποίων είναι ο λιγνίτης) και η τύρφη. Οι μεταξύ τους διαφορές οφείλονται όχι μόνο στην περιεκτικότητα του άνθρακα, του υδρογόνου και του οξυγόνου, αλλά και στην εξωτερική μορφή υπό την οποία απαντώνται. Ειδικότερα η τύρφη χρησιμοποιείται και για τον εμπλουτισμό καλλιεργήσιμων εδαφών.

Όλοι οι γαιάνθρακες περιέχουν τέφρα,(ανόργανα συστατικά) σε ποικίλλουσα ποσότητα, καθώς και ίχνη νερού (υγρασία). Ακόμα περιέχουν φωσφορικό οξύ σε μηδαμινές ποσότητες, θείο ενωμένο με σίδηρο και, εν μέρει, οργανικό, το οποίο και είναι το περισσότερο ανεπιθύμητο συστατικό τους. Η περιεκτικότητα θείου στους γαιάνθρακες υποβιβάζει τη ποιότητά τους. Σ΄ αυτό οφείλεται και κατά μέγα μέρος η μειονεκτικότητα των φαιανθράκων (που περιέχουν σημαντικές ποσότητες θείου), έναντι των λιθανθράκων.

Τέλος, οι γαιάνθρακες αποτελούνται από μίγματα πολυσυμπυκνωμένων ενώσεων άνθρακα, υδρογόνου, οξυγόνου και αζώτου. Ο γραφίτης και το διαμάντι είναι σχεδόν τελείως καθαροί άνθρακες (άνω του 99%). Οι ως καύσιμη ύλη χρησιμοποιούμενοι γαιάνθρακες διαιρούνται ανάλογα εκ της περιεκτικότητας σε άνθρακα σε: ανθρακίτη, λιθάνθρακες, φαιάνθρακες (λιγνίτες) και τύρφη.

Από πετρολογικής άποψης, το διαμάντι είναι ορυκτό που ανευρίσκεται σε Πυριγενή πετρώματα, ο γραφίτης είναι ορυκτό μεταμορφωσιγενούς προέλευσης, ενώ οι υπόλοιποι ορυκτοί άνθρακες είναι ιζηματογενή πετρώματα.

Οι καύσιμοι γαιάνθρακες μαζί με το πετρέλαιο και το φυσικό αέριο αποτελούν τα **ορυκτά καύσιμα**.

Δείτε επίσης
------------

* Γαιάνθρακας (καύσιμο)
* Φυσικά προϊόντα

Πηγές
-----

* "Νεώτερον Εγκυκλοπαιδικόν Λεξικόν Ηλίου" τ.4ος, σ.921-922

Εξωτερικοί σύνδεσμοι
--------------------

|  |  |
| --- | --- |
| wiktionary logowiktionary logo | Το *Βικιλεξικό* έχει σχετικό λήμμα:  **γαιάνθρακας**  |
**Γενικές εκλογές** διεξήχθησαν στη Νήσο του Μαν , στις 22 Σεπτεμβρίου 2016. Οι ανεξάρτητοι κέρδισαν τις 21 από τις 24 έδρες στη Βουλή των Κλειδιών. Σημειώθηκε ρεκόρ στον αριθμό των γυναικών που εξελέγησαν (5 ή 21%).

Εκλογικό σύστημα
----------------

Έπειτα από αλλαγές στο εκλογικό σύστημα, ενόψει των βουλευτικών εκλογών του 2016, τα 24 μέλη της βουλής των Κλειδιών εξελέγησαν από τις 12 εκλογικές περιφέρειες, σε κάθε μια από τις οποίες εξελέγησαν δύο βουλευτές. Προηγουμένως οι εκλογικές περιφέρειες διέφεραν σε μέγεθος από μία ως τρεις έδρες. Οι εκλογές έγιναν με το σύστημα της πολλαπλής μη μεταβιβάσιμης ψήφου σε κάθε εκλογική περιφέρεια, με τους ψηφοφόρους να έχουν δικαίωμα δύο ψήφων για τις δύο έδρες.

Αποτελέσματα
------------

| Κόμμα | Ψήφοι | % | Έδρες | +/– |
| --- | --- | --- | --- | --- |
| Φιλελεύθερο Κόμμα Vannin | 3.597 | 6,36 | 3 | 0 |
|  Εργατικό Κόμμα της Νήσου του Μαν | 773 | 1,37 | 0 | Νέο |
| Ανεξάρτητοι | 52,202 | 92,28 | 21 | 0 |
| **Συνολικά** | **56.572** | **100** | **24** | **0** |
|
| Έγκυρες ψήφοι | 31.635 | 99,62 |
| Άκυρα/λευκά ψηφοδέλτια | 122 | 0,38 |
| **Συνολικά** | **31.757** | **100** |
| Εγγεγραμμένοι ψηφοφόροι/προσέλευση | 59.963 | 52,96 |
| Πηγή: Κυβέρνηση της Νήσου Μαν |

Παραπομπές
----------

1. ↑  New Keys election legislation coming into force Αρχειοθετήθηκε 2016-02-19 at Archive.is Government of the Isle of Man
2. ↑  Isle of Man Election 2016: History made as five women elected to House of Keys BBC News, 23-6-2016
3. ↑  Isle of Man General Election: nomination deadline set BBC News, 1-6-2016
4. ↑  2016 General Election - Constituency Results Government of the Isle of Man
5. ↑  2016 General Election - Turnout Figures Government of the Isle of Man
Συντεταγμένες: 38°31′5″N 48°40′1″E﻿ / ﻿38.51806°N 48.66694°E﻿ / 38.51806; 48.66694

Το **Βοβλάντα**(επίσης, **Βαβάντα**, **Βαβλάντα**, και **Βοβάντα**) είναι ένα χωριό στην επαρχία Αστάρα του νοτιοανατολικού Αζερμπαϊτζάν. Το χωριό αποτελεί μέρος του δήμου Λομίν. Το Βοβλάντα είναι μια πόλη στο νότιο μέρος της χώρας, με απόσταση περίπου 145 μίλια (233 χιλιόμετρα) νοτιοδυτικά του Μπακού, την πρωτεύουσα της χώρας.

Παραπομπές
----------

1. ↑  «Belediyye Informasiya Sistemi» (στα Αζερμπαϊτζανικά). Αρχειοθετήθηκε από το πρωτότυπο στις 24 Σεπτεμβρίου 2008.
2. ↑  Sightseeing guide.[*νεκρός σύνδεσμος*]

* Βοβλάντα - GEOnet Names Server

|  |  |
| --- | --- |
| 

|  |
| --- |
| * Πύλη:Γεωγραφία
* Πύλη:Αζερμπαϊτζάν
 |

 |
Συντεταγμένες: 37°59′22″N 23°45′20″E﻿ / ﻿37.9895326°N 23.75546°E﻿ / 37.9895326; 23.75546

 
Το **Γενικό Νοσοκομείο Αθηνών «Η Ελπίς»** είναι νοσοκομείο στο κέντρο της Αθήνας. Είναι το παλαιότερο ενεργό νοσοκομείο της χώρας.

Ιστορικό
--------

Ο θεμέλιος λίθος του Δημοτικού Νοσοκομείου των Αθηνών "Ελπίς" τέθηκε τον Ιούνιο του 1836 επί της οδού Ακαδημίας 50, εκεί όπου σήμερα στεγάζεται το *Πνευματικό Κέντρο του Δήμου Αθηναίων*. Τα σχέδια ήταν του Γερμανού αρχιτέκτονα Φ. Στάουφερτ, με κάποιες τροποποιήσεις από τον συμπατριώτη του Έντουαρντ Σάουμπερτ (1804-1860). Την ανέγερση ανέλαβε ο Δανός αρχιτέκτονας Κρίστιαν Χάνσεν, προβαίνοντας σε κάποιες επιπλέον τροποποιήσεις. Το κεντρικό τμήμα της οικοδομής ολοκληρώθηκε το 1842, μέσω της ενίσχυσης από εράνους και δωρεές του βασιλιά Λουδοβίκου της Βαυαρίας (πατέρα του Όθωνα), της Δούκισσας της Πλακεντίας και πολλών άλλων Ελλήνων όπως οι Κωνσταντίνος Βέλλιος, Αλέξανδρος Μαυροκορδάτος, Κωνσταντίνος Γαλάτης, Ραλλού Μουρούζη και άλλοι. 

Στην οδό Ακαδημίας λειτούργησε μέχρι το 1971 όταν και μεταστεγάστηκε στις σημερινές του εγκαταστάσεις, επί της οδού Δημητσάνας στους Αμπελόκηπους, ακριβώς πίσω από τα προσφυγικά της Λεωφόρου Αλεξάνδρας. Μια μεταστέγαση που εξεταζόταν ήδη από το μακρινό 1892 και επιχειρήθηκε αρχικά τον Ιούνιο του 1904, με τον θεμέλιο λίθο του νέου κτιρίου του νοσοκομείου να τίθεται στο τότε δημοτικό οικόπεδο των Αμπελόκηπων. Ωστόσο, η μετεγκατάσταση στο νέο κτίριο θα γίνει περίπου 70 χρόνια αργότερα αφού αυτό θα χρησιμοποιηθεί αρχικά από τον Ελληνικό Ερυθρό Σταυρό για την περίθαλψη των τραυματιών των Βαλκανικών Πολέμων και έπειτα θα παραδοθεί στο υπουργείο Στρατιωτικών.

Στο νοσοκομείο ξεκίνησαν την ιατρική τους σταδιοδρομία πολλές μορφές της ιατρικής επιστήμης της Ελλάδας που μετέπειτα συμμετείχαν στην ίδρυση πολλών από τα νεότερα νοσοκομεία της Αθήνας, όπως οι Θεόδωρος Αρεταίος, Σπυρίδων Μαγγίνας, Νικόλαος Μακκάς, Μαρίνος Γερουλάνος, Αλιβιζάτος και άλλοι. Περιέθαλψε μεταξύ άλλων τους τραυματίες του πολέμου του 1893, τους Θεσσαλούς και Κρήτες πρόσφυγες, τους τραυματίες των Βαλκανικών Πολέμων, τους Μικρασιάτες πρόσφυγες, τους φαντάρους του Ελληνοϊταλικού Πόλεμου και τους Αθηναίους στο λιμό της κατοχής.

Από το 1983 εντάσσεται στο Εθνικό Σύστημα Υγείας.

Δείτε επίσης
------------

* Κατάλογος νοσοκομείων της Ελλάδας

Παραπομπές
----------

1. ↑  Η Καθημερινή - Τα νοσοκομεία της Αθήνας έχουν ιστορία
2. ↑  Νοσοκομείο ΕΛΠΙΣ. Eπιστολή-καταπέλτης Θ. Γιάνναρου στον πρωθυπουργό
3. ↑  ΑΡΧΑΙΟΛΟΓΙΑ ΤΗΣ ΠΟΛΗΣ ΤΩΝ ΑΘΗΝΩΝ - Πολιτικό Νοσοκομείο
4. ↑  «Η Ελπίς - Σύντομο Ιστορικό». Αρχειοθετήθηκε από το πρωτότυπο στις 17 Αυγούστου 2016. Ανακτήθηκε στις 9 Απριλίου 2017.
5. ↑  Η Καθημερινή - Η «Ελπίς» των 156 χρόνων ανακαινίζεται

Εξωτερικοί σύνδεσμοι
--------------------

* Επίσημος ιστότοπος

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 153985571
* **ΕΒΕ**: 242765
* LCCN: no2007098201

 |

 |
**Γενικές εκλογές** διεξήχθησαν στις Νήσους Τερκς και Κάικος , στις 15 Δεκεμβρίου 2016. Το αποτέλεσμα ήταν μια νίκη για το Λαϊκό Δημοκρατικό Κίνημα (PDM), με την Σαρλίν Καρτράιτ-Ρόμπινσον  να γίνεται η πρώτη γυναίκα πρωθυπουργός. Μετά τις εκλογές, ο απερχόμενος πρωθυπουργός Ρούφους Γιούινγκ παραιτήθηκε από την ηγεσία του Προοδευτικού Εθνικού Κόμματος (PNP) και εγκατέλειψε την πολιτική.

Εκλογικό σύστημα
----------------

Κατά τον χρόνο των εκλογών, η Βουλή των Αντιπροσώπων είχε 15 αιρετά μέλη και τέσσερα μέλη που διορίζονται. Τα 15 αιρετά μέλη εξελέγησαν με δύο μεθόδους: δέκα εξελέγησαν σε μονοεδρικές εκλογικές περιφέρειες και πέντε σε μεγάλη βάσημε τους ψηφοφόρους να μπορούν να ψηφίσουν μέχρι και πέντε υποψηφίους σε εθνικό επίπεδο. Τα τέσσερα μέλη που διορίζονται περιλαμβάνουν ένα οριζόμενο από τον πρωθυπουργό, ένα οριζόμενο από τον ηγέτη της αντιπολίτευσης και δύο μέλη που διορίζονται από τον Κυβερνήτη.

Εκστρατεία
----------

Συνολικά 31 υποψήφιοι διεκδίκησαν έδρα στις 10 μονοεδρικές περιφέρειες, με αμφότερα το PDM και το PNP να κατεβάζουν τον πλήρη αριθμό των 10 υποψηφίων, ενώ η Προοδευτική Δημοκρατική Συμμαχία (PDA) είχε οκτώ. Οι υπόλοιποι τρεις υποψήφιοι ήταν ανεξάρτητοι. Υπήρχαν, επίσης, 21 υποψήφιοι σε μία μεγάλη εκλογική περιφέρεια, πέντε από το PDM και το PNP, τέσσερις από το PDA και επτά ανεξάρτητοι.

Αποτελέσματα
------------

| Κόμμα | Περιφέρεια | Μεγάλη εκλογική περιφέρεια | Σύνολο
εδρών | +/– |
| --- | --- | --- | --- | --- |
| Ψήφοι | % | Έδρες | Ψήφοι | % | Έδρες |
| Λαϊκό Δημοκρατικό Κίνημα | 3.169 | 51,20 | 6 | 13.822 | 47,28 | 4 | 10 | +3 |
| Προοδευτικό Εθνικό Κόμμα | 2.645 | 42,74 | 4 | 10.342 | 35,38 | 1 | 5 | -3 |
| Προοδευτική Δημοκρατική Συμμαχία | 243 | 3,93 | 0 | 1.117 | 3,82 | 0 | 0 | Νέο |
| Ανεξάρτητοι | 132 | 2,13 | 0 | 3.952 | 13,52 | 0 | 0 | 0 |
| Άκυρα/λευκά ψηφοδέλτια | 49 | – | – | – | – | – | – | – |
| **Συνολικά** | **6.238** | **100** | **10** | **29.233** | **100** | **5** | **15** | **0** |
| Εγγεγραμμένοι ψηφοφόροι/προσέλευση | 7.732 | 80,68 | – | – | – | – | – | – |
| Πηγή: RTC Αρχειοθετήθηκε 2022-01-23 στο Wayback Machine. |

Αναφορές
--------

1. ↑  New date announced for Turks and Caicos general election Αρχειοθετήθηκε 2016-11-04 στο Wayback Machine. Jamaica Observer, 31-10-2016
2. ↑  Turks and Caicos elects first female premier Αρχειοθετήθηκε 2016-12-20 στο Wayback Machine. Caribbean News Now, 16-12-2016
3. ↑  Defeated Dr. Rufus Ewing resigns as PNP leader; quits politics Αρχειοθετήθηκε 2016-12-21 στο Wayback Machine. Sun TCI, 17-12-2016
4. ↑  Basic election ballot rules released Αρχειοθετήθηκε 2016-12-21 στο Wayback Machine. TCI News Now, 3-9-2012
5. ↑  House of Assembly Αρχειοθετήθηκε 2016-12-20 στο Wayback Machine. Government of the Turks & Caicos Islands
6. ↑  General Election Results - 15 December 2016 Αρχειοθετήθηκε 2016-12-22 στο Wayback Machine. Caribbean Elections
Το **Γκρίχενμπαϊσλ** (*Griechenbeisl*) είναι ένα παραδοσιακό Αυστριακό εστιατόριο στην Βιέννη. 

Πρωτοαναφέρεται στην ιστορία το 1447 και είναι το παλαιότερο εστιατόριο της πόλης. Το σημερινό του όνομα το απέκτησε αργότερα και σημαίνει «*Ελληνική ταβέρνα*» στην Αυστριακή διάλεκτο. 

Το εστιατόριο βρίσκεται κοντά στο Φλάισμαρκτ (Fleischmarkt, κρεαταγορά) μεταξύ μιας Ελληνορθόδοξης εκκλησίας και το Ελληνικό σοκάκι (Griechengasse) στην πρώην ελληνική γειτονιά της Βιέννης. Η εσωτερική αρχιτεκτονική του εστιατορίου είναι παραδοσιακά Αυστριακή όπως και τα γεύματα που προσφέρονται. Διάσημες προσωπικότητες έχουν επισκεφτεί το Griechenbeisl, όπως o Λούντβιχ βαν Μπετόβεν, o Φραντς Σούμπερτ, και o Ρίχαρντ Βάγκνερ.

Παραπομπές
----------

1. 1 2 3 4 5  *Wiki Loves Monuments monuments database*. 18  Αυγούστου 2017. tools.wmflabs.org/heritage/api/api.php?action=search&format=json&srcountry=at&srlanguage=de&srid=30831.

Εξωτερικοί σύνδεσμοι
--------------------

* Πολυμέσα σχετικά με το θέμα  Griechenbeisl στο Wikimedia Commons
Το Γενικό Νοσοκομείο Πάφου καλύπτει τις ανάγκες της Επαρχίας Πάφου στο επίπεδο της πρωτοβάθμιας και δευτεροβάθμιας ιατρικής φροντίδας. Τα Αγροτικά Κέντρα Υγείας Παναγιάς, Φύτης και Σαλαμιούς καλύπτουν ανάγκες πρωτοβάθμιας ιατρικής φροντίδας.

Οι ασθενείς των εξωτερικών ιατρείων μπορούν να προγραμματισουν ραντεβού για οποιαδήποτε ειδικότητα της ιστοσελιδας του ΟΚΥπΥ μέσω τηλεφώνου ή στον χώρο του νοσοκομείου, στα αντίστοιχα τμήματα όπου δίδονται τα ραντεβού για κάθε κλινική/ιατρό. Τα επείγοντα περιστατικά εξυπηρετούνται κατευθείαν στο χώρο των πρώτων βοηθειών ενώ όσοι ασθενείς χρήζουν εσωτερικής νοσηλείας εισάγονται στις αντίστοιχες κλινικές για περαιτέρω φροντίδα.

  

Μπορείτε να βρείτε περισσότερες πληροφορίες στην Ιστοσελίδα του Οργανισμού Κρατικών Υπηρεσιών Υγείας στον σύνδεσμο

Σύνδεσμοι Ιστοσελίδας Γενικού Νοσοκομείου Πάφου:

Γενική

Ασθενείς και Επισκέπτες

Κλινικές / Τμήματα

Επικοινωνία

1. ↑  grid.460767.4.
Συντεταγμένες: 37°26′18″N 24°56′06″E﻿ / ﻿37.438335°N 24.935041°E﻿ / 37.438335; 24.935041

 
Το **Γενικό Νοσοκομείο Σύρου "Βαρδάκειο και Πρώιο"** είναι νοσηλευτικό ίδρυμα στην Ερμούπολη της Σύρου. Έχει δυναμικό 110 κλινών. Άρχισε τη λειτουργία του στις 16 Οκτωβρίου 1958 και εγκαινιάστηκε επίσημα στις 14 Ιουλίου 1959. Κτίστηκε κυρίως με κεφάλαια των δωρητών Ιωάννη Κυριαζή Βαρδάκα και Σταμάτη-Κωνσταντίνου Πρώιου.

Αποτελεί συνέχεια του δημοτικού νοσοκομείου με ονομασία «Η Ελπίς», το οποίο κτίστηκε στη Σύρο το 1825-26 από τον Ρόδιο αρχιτέκτονα Γεώργιο Μηλιώνη.

Δείτε επίσης
------------

* Κατάλογος νοσοκομείων της Ελλάδας

Παραπομπές
----------

1. ↑  «Γενικό Νοσοκομείο Σύρου - Ιστορία». Αρχειοθετήθηκε από το πρωτότυπο στις 25 Νοεμβρίου 2021. Ανακτήθηκε στις 4 Νοεμβρίου 2018.

Εξωτερικοί σύνδεσμοι
--------------------

* Γενικό Νοσοκομείο Σύρου
* Δήμος Σύρου - Ερμούπολης
Ο **Βιττόρε** , (ιταλικά : Vittore) ήταν επίσκοπος της Νεαπόλεως στα τέλη του 5ου αιώνα. Τιμάτε ως άγιος από την Ρωμαιοκαθολική εκκλησία στις 8 Φεβρουαρίου.

Βιογραφία
---------

Δεν είναι πολλά γνωστά για την ζωή του Αγίου Βιττόρε. Ήταν επίσκοπος της Νάπολης για 11 χρόνια επί Πάπα Γελάσιου Α΄ και αυτοκράτορα Ζήνων.

Κατά την θητεία του στην επισκοπή της Νεαπόλεως αναφέρεται το χτίσιμο τριών βασιλικών στην Νάπολη.

|  |  |  |
| --- | --- | --- |
| ΠροκάτοχοςΣωτήριος | **Επίσκοπος Νάπολης**486-497 | ΔιάδοχοςΣτέφανος Α΄ |

Παραπομπές
----------

1. ↑  Cronotassi dei Vescovi - Chiesa di Napoli
2. 1 2 3  Daniello Maria Zigarelli, Biografie dei vescovi e arcivescovi della chiesa di Napoli con una ... σελ. 17
Συντεταγμένες: 37°58′20″N 23°39′45″E﻿ / ﻿37.9723054°N 23.6624956°E﻿ / 37.9723054; 23.6624956

 
Το **Γενικό Νοσοκομείο Νίκαιας Πειραιά «Άγιος Παντελεήμων»** είναι ένα μεγάλο νοσοκομείο που βρίσκεται στη Νίκαια του νομού Αττικής. Διαθέτει 650 οργανωμένες κλίνες και παρέχει πρωτοβάθμια, δευτεροβάθμια και τριτοβάθμια ιατρική περίθαλψη. Υπάγεται στη 2η Υγειονομική Περιφέρεια Πειραιώς και Αιγαίου. Στο νοσοκομείο ανήκει επίσης το Κέντρο Υγείας Σαλαμίνας και το Γενικό Νοσοκομείο Δυτικής Αττικής «Αγία Βαρβάρα».

Ιστορία
-------

Η ιστορία του νοσοκομείου ξεκινά το 1952, όταν άρχισε να λειτουργεί στη συνοικία Άσπρα Χώματα, όπου και βρίσκεται μέχρι σήμερα. Το 1937 το Υπουργείο Υγείας αποφάσισε την ανέγερσή του και το 1939 έλαβαν αρχή οι εργασίες της ανέγερσής του, οι οποίες όμως με την έναρξη του ελληνοϊταλικού πολέμου διακόπηκαν. Κατά τη διάρκεια του πολέμου, το νοσοκομείο μεταφέρθηκε σε κτίριο αποθήκης καπνού στην οδό Θηβών, το οποίο με παρεμβάσεις μετατράπηκε σε νοσοκομείο, γνωστό ως Νοσοκομείο «Σαπόρτα», όπου εκεί λειτουργούσε καθ' όλη τη διάρκεια της Κατοχής. Το 1948 αρχίζουν ξανά οι εργασίες της ανέγερσής του και το 1952 άρχιζει να λειτουργεί επίσημα, ως Γενικό Κρατικό Νοσοκομείο Πειραιά, στην περιοχή που βρίσκεται σήμερα. Το 1964 ολοκληρώθηκαν οι εργασίες και το νοσοκομείο διέθετε 600 κλίνες. Το 1986 μετονομάστηκε σε Περιφερειακό Γενικό Νοσοκοµείο Νίκαιας «∆άµων Βασιλείου» και το 1991 µετονοµάζεται εκ νέου σε Περιφερειακό Γενικό Νοσοκοµείο Νίκαιας Πειραιά «Άγιος Παντελεήμων». Το 2001 μετανομάστηκε σε Γενικό Νοσοκομείο Νίκαιας «Άγιος Παντελεήμων» και παράλληλα, το ίδιο έτος, 2001, κατασκευάστηκε ο ιερός ναός του Αγίου Παντελεήμονος στον περιβάλλοντα χώρο του.

Κλινικές
--------

Οι υπηρεσίες του νοσοκομείου αποτελούνται από την ιατρική υπηρεσία, τη νοσηλευτική υπηρεσία και τη διοικητική υπηρεσία.

Η νοσηλευτική υπηρεσία του νοσοκομείου διαρθρώνεται σε 5 τομείς:

* Α' Παθολογικός
* Β' Παθολογικός
* Α' Χειρουργικός
* Β' Χειρουργικός
* Εργαστηριακός

Παροχή ιατρικής ειδικότητας
---------------------------

Τα Εργαστήρια Νοσηλευτικών Ειδικοτήτων του νοσοκομείου εξυπηρετούν στην πρακτική μαθητών διαφόρων σχολών νοσηλευτικής.

Δείτε επίσης
------------

* Κατάλογος νοσοκομείων της Ελλάδας

Παραπομπές
----------

1. ↑  [*νεκρός σύνδεσμος*]Γιώργος Αγκυραλίδης
2. ↑  [*νεκρός σύνδεσμος*]Η μεγάλη μας ήττα
3. ↑  «Αρχειοθετημένο αντίγραφο» (PDF). Αρχειοθετήθηκε από το πρωτότυπο (PDF) στις 5 Μαρτίου 2015. Ανακτήθηκε στις 10 Ιουλίου 2016.
4. ↑  «Ναός Αγ. Παντελεήμονος Γενικού Κρατικού Νοσοκομείου Νικαίας». *stathiskokkinis.com*. Αρχειοθετήθηκε από το πρωτότυπο στις 17 Αυγούστου 2016. Ανακτήθηκε στις 8 Οκτωβρίου 2019.
5. ↑  «Τμήματα / Κλινικές». *nikaia-hosp.gr*. Αρχειοθετήθηκε από το πρωτότυπο στις 12 Ιουλίου 2016. Ανακτήθηκε στις 22 Φεβρουαρίου 2020. CS1 maint: Unfit url (link)
6. ↑  «Δημόσιο Ι.Ε.Κ. Νίκαιας». *ieknikaias.gr*. Αρχειοθετήθηκε από το πρωτότυπο στις 12 Σεπτεμβρίου 2016. Ανακτήθηκε στις 8 Οκτωβρίου 2019.
|  |  |
| --- | --- |
| wiktionary logowiktionary logo | Το *Βικιλεξικό* έχει σχετικό λήμμα:  **βένθος**  |

Με τον όρο **βένθος** (αγγλ.: *benthos*, από την αρχαία ελληνική λέξη *βένθος* που σήμαινε το βάθος) χαρακτηρίζεται το σύνολο των έμβιων οργανισμών, που ζουν και αναπτύσσονται στο βυθό των ωκεανών και των θαλασσών ή και των λιμνών και κατά τελευταίο ακόμη προσδιορισμό από το σημείο που παρατηρείται παλίρροια μέχρι τις πλέον βαθιές υποθαλάσσιες τάφρους. Οι οργανισμοί του *Βένθους* διακρίνονται στις εξής επιμέρους σύγχρονες\* κατηγορίες, ανάλογα του βυθομετρικού βιότοπου αυτών:

Παράλιοι: Στη κατηγορία αυτή υπάγονται οι βενθικοί οργανισμοί των οποίων ο βιότοπος είναι μέχρι 40 μέτρα βάθος.
Υποπαράλιοι: Ονομάζονται οι βενθικοί οργανισμοί των οποίων ο βιότοπος είναι από 41 μ. μέχρι 200 μ. βάθος.
Βαθύαλοι: Είναι εκείνοι οι βενθικοί οργανισμοί των οποίων ο βιότοπος είναι από 201 μ. μέχρι 400 μ. βάθος.
Αβυσσαίοι: Καλούνται οι βενθικοί οργανισμοί των οποίων ο βιότοπος είναι από 401 μ. μέχρι 6.000 μ. και τέλος
Πλουτώνιοι: Ονομάζονται οι βενθικοί οργανισμοί των οποίων ο βιότοπος βρίσκεται σε μεγαλύτερο από 6.000 μ βάθος.
* Το **Βένθος** εξετάζει και παρακολουθεί η Ωκεανογραφία και η Υδροβιολογία.

(\*) Μέχρι τη δεκαετία του 1960 ο υδροβιότοπος των θαλασσών διακρίνονταν μόνο στην επιφανειακή ή πελαγική ζώνη και στην αβυσσαία ζώνη.

Δείτε επίσης
------------

* Ιχθυολογία
* Θαλάσσια διαστρωμάτωση
* Πλαγκτόν
* Νηκτόν
Το **Βραβείο Σοφί** ( αγγλικά **Sophie Prize**) ήταν διεθνές βραβείο για το περιβάλλον και για την ανάπτυξη, το οποίο συνοδευόταν από χρηματικό έπαθλο ύψους 100.000 δολαρίων ΗΠΑ. Η απονομή του γινόταν κάθε χρόνο, από τη θεσμοθέτησή του το 1997 από τον Νορβηγό συγγραφέα Γιοστάιν Γκάαρντερ (*Jostein Gaarder*) και τη σύζυγό του, Σίρι Ντάνεβιγκ (Siri Dannevig). Όφειλε την ονομασία του στο μυθιστόρημα του Γκάαρντερ *Sophie's World* (Ο Κόσμος της Σοφί). Η απονομή γινόταν στις 22 Ιουνίου στο Όσλο. 

Το 2013 ήταν η τελευταία χρονιά απονομής του βραβείου, λόγω εξάντλησης των κονδυλίων.

Οι νικητές του βραβείου μπορεί να ήταν οργανισμοί ή άτομα. Πρόεδρος της κριτικής επιτροπής ήταν η Νίνα Ντράνγκε (Nina Drange).

Νικητές
-------

* 2013:Μπιλ ΜακΚίμπεν
* 2012:Εβά Ζολύ
* 2011: Τρίστραμ Στιούαρτ
* 2010: Τζέιμς Χάνσεν
* 2009: Μαρίνα Σίλβα, Βραζιλία
* 2008: Γκρέτσεν Ντέιλι
* 2007: Γκιόραν Πέρσον
* 2006: Ρομίνα Πικολότι
* 2005: Σίλα Γουάτ-Κλουτιέρ
* 2004: Γουανγκάρι Μαατάι
* 2003: Τζον Πίλτζερ
* 2002: Πατριάρχης Βαρθολομαίος Α΄
* 2001: ATTAC France
* 2000: Σέρι Λιάο
* 1999: Χέρμαν Ντέιλι και Τόμας Κότσερτι
* 1998: Δράση για τα Περιβαλλοντικά Δικαιώματα, Νιγηρία

Παραπομπές
----------

1. ↑  Sofieprisen legges ned, NRK, 28 Μαΐου 2013 (στα Νορβηγικά)
2. ↑  US scientist Hansen awarded for climate work[*νεκρός σύνδεσμος*] 7 Απριλίου 2010, Austin Science Policy Examiner, Steven Andrew

Εξωτερικοί σύνδεσμοι
--------------------

* Επίσημος ιστότοπος


|  |  |
| --- | --- |
| CC-BY-SA Μετάφραση | Στο λήμμα αυτό έχει ενσωματωθεί κείμενο από το λήμμα Sophie Prize  της Αγγλικής Βικιπαίδειας, η οποία διανέμεται υπό την GNU FDL και την CC-BY-SA 4.0. (ιστορικό/συντάκτες). |
Ο **Δημήτρης Κοιλιάρας** γεννήθηκε στις 23 Φεβρουαρίου του 1986. Είναι Έλληνας μεσοεπιθετικός ποδοσφαιριστής, διεθνής με την Εθνική Ελπίδων. Ξεκίνησε την καριέρα του από τον Εργοτέλη όπου έκανε τα πρώτα επαγγελματικά του βήματα και τον οδήγησαν να μπαίνει στα μεταγραφικά σχέδια των μεγάλων ομάδων όπως Παναθηναϊκός και ΑΕΚ, τελικώς όμως ο Πανιώνιος έφτασε σε συμφωνία με τον Εργοτέλη κάνοντας την πιο ακριβή μεταγραφή έως σήμερα στην ιστορία του Πανιωνίου.

Βιογραφικό
----------

Ο Κοιλιάρας ξεκίνησε το ποδόσφαιρο στην επαγγελματική ομάδα του Ηροδότου της Νέας Αλικαρνασσού Ηρακλείου. Το 2002 μετακινήθηκε στον στον γειτονικό Εργοτέλη, με τον οποίο έκανε ξεκίνησε την επαγγελματική του καριέρα και έκανε το ντεμπούτο του στην Α΄ Εθνική τη σεζόν 2004 - 05. Παίζει με ευχέρεια τόσο στην αριστερή όσο και στη δεξιά πλευρά της μεσαίας γραμμής. Οι εντυπωσιακές του εμφανίσεις τις σεζόν 2006 - 07 και 2007 - 08 προκάλεσαν το ενδιαφέρον του Ολυμπιακού και κυρίως του Παναθηναϊκού αλλά τελικά στις 16 Μαΐου του 2008 υπέγραψε συμβόλαιο συνεργασίας 4 ετών με τον Πανιώνιο.
Στους «κυανέρυθρους» δεν κατάφερε να κερδίσει θέση στη βασική ενδεκάδα,πράγμα το οποίο οφείλεται κυρίως στο ότι η θητεία του στην ομάδα συνέπεσε με την άφιξη των διεθνών Ουρουγουανών Άλβαρο Ρεκόμπα και Φαμπιάν Εστογιάνοφ που αγωνίζονταν στην ίδια περίπου θέση με αυτόν.

Ακολούθησε μία σύντομη επιστροφή στον Εργοτέλη με την μορφή δανεισμού καθώς και η παραμονή για 1,5 χρόνο στον Λεβαδειακό. Τον Ιούλιο του 2012 αποκτήθηκε από την κυπριακή ΑΕΠ Πάφου από την οποία αποχώρησε τον Δεκέμβριο του ίδιου έτους ένεκα των οικονομικών προβλημάτων του συλλόγου.

Καριέρα
-------

| Έτος | Σύλλογοι | Εμφανίσεις (Γκολ) |
| --- | --- | --- |
| ως το 2002 |  Ηρόδοτος | (;) |
| 2002-08 |  Εργοτέλης | 99 (9) |
| 2008-09 |  Πανιώνιος | 13 (0) |
| 2009-10 |  Εργοτέλης | 10 (0) |
| 2010-11 (α΄) |  Πανιώνιος | 0 (0) |
| Γεν. 2011-12 |  Λεβαδειακός | 25 (1) |
| Έτος | Εθνικές ομάδες | Εμφανίσεις (Γκολ) |
| 2006-2007 | Ελλάδα Ελλάδα ελπίδων | 8 (1) |
|

Παραπομπές
----------

1. ↑  «Συμφώνησε ο Κοιλιάρας με Πάφο, θέλει και Χαριστέα». Αρχειοθετήθηκε από το πρωτότυπο στις 4 Μαρτίου 2016. Ανακτήθηκε στις 30 Μαρτίου 2013.
2. ↑  Ο Κοιλιάρας το 2019 οδήγησε τον ιστορικό Κρόνο Αργυράδων στην Superleague 2
Ο **Δημήτρης Κοκκινάκης** (1930 - 22 Οκτωβρίου 2014) ήταν Έλληνας διεθνής ποδοσφαιριστής.

Βιογραφία
---------

Γεννήθηκε στον Βόλο και ξεκίνησε το ποδόσφαιρο από την τοπική Νίκη. Το 1952 μετεγγράφηκε στον Ολυμπιακό, όπου έμεινε μέχρι το 1955 κατακτώντας 2 πρωταθλήματα (1954, 1955) και 2 Κύπελλα (1953, 1954). 

Με τον Ολυμπιακό συνολικά αγωνίστηκε στους 23 από τους 24 αγώνες πρωταθλήματος της τριετίας και σημείωσε 5 τέρματα. Στον θεσμό του Κυπέλλου Ελλάδας είχε 10 συμμετοχές και 1 τέρμα και στο Πρωτάθλημα Πειραιά 25 συμμετοχές και 13 τέρματα. Παράλληλα είχε συμμετοχή στα διεθνή φιλικά του συλλόγου, τα οποία την εποχή εκείνη ουσιαστικά αποτέλεσαν "προπομπό" των ευρωπαϊκών διοργανώσεων, σημειώνοντας σημαντικά τέρματα για τον Ολυμπιακό στις νίκες απέναντι σε Αντμίρα Βάκερ (2-1 το 2ο γκολ ο Κοκκινάκης), Λούτον Τάουν (2-1, με τον Κοκκινάκη να ανοίγει το σκορ) και Μάλμε 2-0.

Το 1955 επέστρεψε στη Νίκη για να τελειώσει την καριέρα του εκεί. 

Φόρεσε τρεις φορές τη φανέλα της Εθνικής Ελλάδας και σημείωσε ένα τέρμα.

Ο Κοκκινάκης απεβίωσε στις 22 Οκτωβρίου του 2014 σε ηλικία 84 ετών.

Τίτλοι
------

* Πρωταθλήματα Ελλάδος: 1954 και 1955
* Κύπελλα Ελλάδος: 1953 και 1954
* Πρωταθλήματα Πειραιά: 1953 και 1954

Πηγές
-----

|  |  |
| --- | --- |
| εικονίδιο Ποδόσφαιρο | Πύλη Ποδόσφαιρο |

### Παραπομπές

1. ↑  «Έφυγε» τα ξημερώματα ο Δημήτρης Κοκκινάκης, Η Θεσσαλία, 2 Οκτωβρίου 2014

### Βιβλιογραφία

* *Οι θρυλικές εποχές 1953-1959 1996-2003 οι πρωταγωνιστές*, Ελληνικά γράμματα Αθήνα 2003 ISBN 960-406-582-3
* *Η Ιστορία του Ολυμπιακού*, Γ.Χ. Αλεξανδρής, Αθήνα 1996
* *Θρύλος πορεία μέσα στο χρόνο*, Ηλιότριπο, Αθήνα 1997 ISBN 569-584-365-2
* *Χρυσός Θρύλος* Έκδοση Art Press, Εκδοτική Α.Ε. Αθήνα 1997

### Αρθρογραφία

* Ο αέρινος Μποτίνος, ο χαλκέντερος Συνετόπουλος και ο βράχος Ζαντέρογλου
Τα **Βραβεία Broadcast Film Critics Association**, κοινώς γνωστά ως **Βραβεία Critics' Choice**, απονέμονται ετησίως από την ένωση κριτικών Broadcast Film Critics Association για να τιμήσει επιτεύγματα στο χώρο του κινηματογράφου. Οι υποψήφιοι επιλέγονται μέσω γραπτής ψηφοφορίας που διαρκεί μια εβδομάδα και ανακοινώνονται το Δεκέμβριο. Οι νικητές αποκαλύπτονται στην ετήσια τελετή των Βραβείων Critics' Choice τον Ιανουάριο. Τα βραβεία προβάλλονται ζωντανά από το τηλεοπτικό δίκτυο VH1. Τα βραβεία του 2006, 2007, 2008 και 2009 διεξήχθησαν στο κέντρο συνεδριάσεων "Santa Monica Civic Auditorium", ενώ τα βραβεία του 2010 -- που μετονομάστηκαν σε Βραβεία Critics' Choice Movie - διεξήχθησαν στο θέατρο "Hollywood Palladium" στις 15 Ιανουαρίου 2010.

Η *Broadcast Film Critics Association* υπερηφανεύεται για την ικανότητα της να προβλέπει τις υποψηφιότητες των Όσκαρ: μεταξύ 1997 και 2004, οι υποψηφιότητες του Critics’ Choice προέβλεψαν σωστά τους 33 από τους 35 υποψήφιους για το Όσκαρ Καλύτερης Ταινίας. Συγκρίνοντας, οι Χρυσές Σφαίρες ήταν τρεις φορές πιο πιθανό να διαφέρουν από τα Όσκαρ την ίδια χρονική περίοδο. Ωστόσο, το γεγονός ότι η *Broadcast Film Critics Association* προτείνει εννέα ή δέκα ταινίες υποψήφιες για το Βραβείο Καλύτερης Ταινίας σε αντίθεση με τις πέντε υποψηφιότητες των Όσκαρ και των Χρυσών Σφαιρών ευθύνεται σε κάποιο βαθμό για αυτήν την σημαντική προφητική ικανότητα. Οι υποψηφιότητες για τα βραβεία του 2012 ανακοινώθηκαν στις 13 Δεκεμβρίου 2011.

Δείτε επίσης
------------

* Βραβεία Critics' Choice του 2007
* Βραβεία Critics' Choice του 2012

Εξωτερικοί σύνδεσμοι
--------------------

* Ιστοσελίδα της Broadcast Film Critics Association
Ο **Δημήτρης Καλτέκης** ήταν Έλληνας ποδοσφαιριστής, ο οποίος αγωνιζόταν ως επιθετικός στην ομάδα του Άρη Θεσσαλονίκης από το 1947 ως το 1951.

Καριέρα
-------

Ο Καλτέκης εντάχθηκε στο δυναμικό του Άρη το 1947 και αγωνίστηκε για πρώτη φορά με την πρώτη ομάδα των "κίτρινων" την σεζόν 1948-49, σκοράροντας τέσσερα τέρματα, μεταξύ αυτών το γκολ του Άρη στο ισόπαλο 1-1 με τον ΠΑΟΚ στις 5 Ιουνίου 1949. Συμμετείχε σε δύο αγώνες της τελικής φάσης του πανελλήνιου πρωταθλήματος, όπου ο Άρης κατέκτησε την τρίτη θέση. Ο Καλτέκης πέτυχε το γκολ με το οποίο προηγήθηκε η ομάδα του στον αγώνα με αντίπαλο τον Παναθηναϊκό στις 17 Ιουλίου 1949, πριν γίνει η διακοπή λόγω διαμαρτυριών των παικτών του Άρη στον διαιτητή για φάουλ πάνω στον τερματοφύλακα, σε φάση κατά την οποία ισοφάρισαν οι "πράσινοι".

Την επόμενη χρονιά, ο Άρης διακρίθηκε στην διοργάνωση του κυπέλλου Ελλάδας, όπου αφού απέκλεισε εκτός έδρας την Ελπίδα Δράμας νικώντας με 1-3, αντιμετώπισε τον ΠΑΟΚ στην προημιτελική φάση νικώντας τον σε επαναληπτικό αγώνα με 1-3, στον οποίο ο Καλτέκης πέτυχε το δεύτερο τέρμα της ομάδας του στο 26ο λεπτό. Στις 30 Απριλίου 1950, οι "κίτρινοι" αντιμετώπισαν τον Εθνικό, καταβάλλοντας την αντίσταση των Πειραιωτών με 2-1, με τον Καλτέκη να ανοίγει το σκορ στο τρίτο λεπτό. Ο Καλτέκης αγωνίστηκε και στον τελικό αγώνα με την ΑΕΚ, όπου οι "κίτρινοι" ηττήθηκαν με 4-0.

Την σεζόν 1950-51, τελευταία του με τους "κίτρινους", αγωνίστηκε σχεδόν σε όλους τους αγώνες του Άρη, πετυχαίνοντας τρία γκολ, τα δύο εκ των οποίων στη νίκη με 6-0 κατά του ΠΟ Ξηροκρήνης για το πρωτάθλημα Θεσσαλονίκης.

Παραπομπές
----------

1. ↑  Greece - Final Tables 1906-1959
2. ↑  Νέα πάλιν επεισόδια • Οικτρά διαγωγή παικτών, εφημ. «ΕΘΝΟΣ» 18.07.1949, σελ. 2
3. ↑  «1950: Ο ΑΡΗΣ αποκλείει εύκολα τον ΠΑΟΚ από το Κύπελλο». Αρχειοθετήθηκε από το πρωτότυπο στις 2 Μαΐου 2015. Ανακτήθηκε στις 3 Ιουνίου 2015.
4. ↑  Άγγελος Καριπίδης, *Άρης 1914-2002. Οι μεγάλες στιγμές της ιστορικής ομάδος*, σελ. 98, University Studio Press, Θεσσαλονίκη 2003. ISBN 960-12-1189-6, ISBN-13 978-960-12-1189-3
5. ↑  1950: Ένας ακόμη χαμένος τελικός κυπέλλου | aris.re[*νεκρός σύνδεσμος*]

Πηγές
-----

|  |  |
| --- | --- |
| εικονίδιο Ποδόσφαιρο | Πύλη Ποδόσφαιρο |

* *Την καρδιά αν ρωτήσεις ποτέ... Αυτοί που μας έφτασαν ως τα εκατό*, ISBN 978-960-93-5927-6
*Χιόνεν ζου* του Josetsu, π. 1415, Κυότο 
Ο **Γιοσέτσου** (ιαπωνικά: 如拙‎) (1384 - 1429) ήταν ένας από τους πρώτους Ιάπωνες καλλιτέχνες του στυλ σουιμπόκου Ζεν ζωγραφικής της περιόδου Μουρομάτσι (15ος αιώνας). Ήταν επίσης δάσκαλος του Σουμπούν στο Σοκοκούτζι μοναστήρι στο Κυότο. Ήταν Κινέζος στην καταγωγή και πήρε την Ιαπωνική εθνικότητα το 1370. Έκτοτε θεωρείται ο *πατέρας* της ζωγραφικής με μελάνι στην Ιαπωνία. Το πιο γνωστό του έργο είναι το *Πιάνοντας ένα γατόψαρο με ένα νεροκολόκυθο* (π. 1413). Δείχνει έναν αστείο άντρα να ψαρεύει με φόντο ένα στριφογυριστό ποτάμι και ένα δάσος μπαμπού. Ο τίτλος είναι ένα είδος λογοπαίγνιο Ζεν *Πώς πιάνεις ένα γατόψαρο με ένα κολοκύθι;* και είχε σκοπό να προκαλέσει τους ακροατές του και να τους βάλει να σκεφτούν διαφορετικά την πραγματικότητα.

Παραπομπές
----------

1. ↑  (Αγγλικά) *Union List of Artist Names*. 30  Νοεμβρίου 2010. 500121032. Ανακτήθηκε στις 14  Μαΐου 2019.

Πηγές
-----

* Treasures of Asia: Japanese Painting by Akiyama Terukazu. Chapter 6: The Renewed Influence of Chinese Art and the Development of Monochrome Painting (13th - 16th Century)

Εξωτερικοί σύνδεσμοι
--------------------

* Taikō Josetsu, Encyclopedia Britannica

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 258701345
* **Europeana**: agent/base/154410
* LCCN: no96030308
* ULAN: 500121032
* NDL: 00272735

 |

 |
Η **γεωλογική περίοδος** είναι μία από τις πολλές υποδιαιρέσεις του γεωλογικού χρόνου. Αυτό επιτρέπει την διασταύρωση των πετρωμάτων και γεωλογικών γεγονότων από τόπο σε τόπο.

Αυτές οι περίοδοι σχηματίζουν τα στοιχεία της ιεραρχίας των διαιρέσεων στις οποίες οι γεωλόγοι έχουν χωρίσει την ιστορία της Γης.

Οι μεγααιώνες και αιώνες είναι οι μεγαλύτερες υποδιαιρέσεις των γεωλογικών περιόδων.

Τα πετρώματα που σχηματίστηκαν κατά τη διάρκεια μιας περιόδου ανήκουν σε μια στρωματογραφική μονάδα που ονομάζεται σύστημα.

Δομή
----

Οι δώδεκα, προς το παρόν, αναγνωρισμένες περίοδοι του τρέχοντος γεωλογικού μεγααιώνος – του Φανεροζωικού – ορίζονται από τη Διεθνή Επιτροπή Στρωματογραφίας.

Το 2004 το τελευταίο μέρος της προκάμβριας περιόδου αποσπάστηκε από την Προκάμβρια και δημιουργήθηκε η εδιακρανική περίοδος. Ήταν η πρώτη νέα γεωλογική περίοδος στα τελευταία 130 χρόνια.
Ο **Δημήτρης Καπράλος** (1927-1994) γεννήθηκε στο Παναιτώλιο του Αγρινίου. Ασχολήθηκε με τη σύνθεση σκακιστικών προβλημάτων. Επανειλημμένα διακρίθηκε σε διεθνείς αγώνες σύνθεσης.Επίσης ως μέλος της Ελληνικής Εθνικής Ομάδας σημείωσε πολλές επιτυχίες σε Παγκόσμιους Διαγωνισμούς Σύνθεσης, ομαδικές και προσωπικές. Όσον αφορά δε το αγωνιστικό σκάκι, διακρίθηκε επίσης σε σκακιστικές Ολυμπιάδες. Η Παγκόσμια Ένωση των Προβληματιστών του απένειμε τον τίτλο του "Διεθνούς Κριτή" των σκακιστικών προβλημάτων. Προς το τέλος της ζωής του υπήρξε προπονητής της Ε.Σ.Ο.
Μία άλλη πλευρά των ενδιαφερόντων του είναι μία εφεύρεσή του με χημική βάση, που με την εφαρμογή της στη βιομηχανία επεδίωκε την επίλυση του ενεργειακού προβλήματος. Δεν είναι γνωστή η εξέλιξη της εφεύρεσης και αν αναγνωρίστηκε.

Παραπομπές
----------

1. 1 2  *chessgames.com*. www.chessgames.com.
2. ↑  (Αγγλικά) *OlimpBase*. hfdlvhhj. Ανακτήθηκε στις 4  Απριλίου 2022.
Ο **Δημήτρης Καζαντζής** είναι Έλληνας πρώην ποδοσφαιριστής, ο οποίος αγωνιζόταν ως επιθετικός στην ομάδα του Άρη Θεσσαλονίκης από το 1946 ως το 1953.

Βιογραφία
---------

Ο Δημήτρης Καζαντζής, ως ανηψιός του Κλεάνθη Βικελίδη, έπαιξε για πρώτη φορά στο τουρνουά Χριστουγέννων της Θεσσαλονίκης στον αγώνα εναντίον του Μακεδονικού στις 5 Ιανουαρίου 1947. Σε επίσημο παιχνίδι αγωνίστηκε για πρώτη φορά έναν χρόνο αργότερα, όταν στις 11 Ιανουαρίου 1948, ο Άρης απέκλεισε τον ΠΑΟΚ νικώντας με 5-2, με το νεαρό Καζαντζή να αντικαθιστά τον θείο του Κλ. Βικελίδη και να πετυχαίνει ένα από τα τέρματα της ομάδας του.

Την επόμενη χρονιά, αγωνίστηκε ως βασικός στην ομάδα του συλλόγου στην θέση του ενδιάμεσου επιθετικού. Πέτυχε το πρώτο του χατ-τρικ στη νίκη των "κίτρινων" με 10-2 κατά του Μεγάλου Αλεξάνδρου για το πρωτάθλημα Θεσσαλονίκης του 1949, ενώ αγωνίστηκε στους τρεις από τους τέσσερις αγώνες της τελικής φάσης του πρωταθλήματος, με τον Άρη να καταλαμβάνει την τρίτη θέση.

Την επόμενη σεζόν, ο Καζαντζής πέτυχε έξι γκολ σε έξι αγώνες για το πρωτάθλημα Θεσσαλονίκης ενώ σκόραρε άλλες πέντε φορές για την διοργάνωση του κυπέλλου Ελλάδας, φθάνοντας στον τελικό, όπου οι "κίτρινοι ηττήθηκαν από την ΑΕΚ. Το 1950-51, ακολούθησαν άλλα οκτώ τέρματα, ενώ την επόμενη χρονιά δεν συμμετείχε σε αρκετούς αγώνες της ομάδας του λόγω των σπουδών του.

Το 1952-53, αγωνίστηκε και στην θέση του σέντερ-φορ, με τον Άρη να κερδίζει τον τίτλο του πρωταθλητή Θεσσαλονίκης και τον Καζαντζή να παίζει στους περισσότερους από τους αγώνες των "κίτρινων". Εντυπωσιάζοντας με τις εμφανίσεις του, προσκλήθηκε στην ελληνική εθνική ομάδα, αλλά ο ίδιος πήρε την απόφαση να σταματήσει το ποδόσφαιρο σε ηλικία μόλις 21 ετών, με σκοπό να αφιερωθεί στις σπουδές του.

Στατιστικά
----------

| Διοργάνωση | Αγώνες | Γκολ |
| --- | --- | --- |
| Πρωτάθλημα Θεσσαλονίκης | 37 | 25 |
| Πρωτάθλημα Ελλάδας | 7 | - |
| Κύπελλο Ελλάδας | 13 | 7 |
| Αγώνες κατάταξης | 2 | - |

* *Τα στοιχεία του πίνακα δεν είναι ολοκληρωμένα, λόγω ελλιπούς ενημέρωσης από τα ΜΜΕ της εποχής*

Παραπομπές
----------

1. ↑  «1948, Ο Άρης «σπάει» το παρασκήνιο του ΠΑΟΚ | aris.re». Αρχειοθετήθηκε από το πρωτότυπο στις 5 Μαρτίου 2016. Ανακτήθηκε στις 29 Μαΐου 2015.
2. ↑  «1955: Άρης – ΠΟΞ 8-2, oι σάκοι του μποξ των τοπικών πρωταθλημάτων». Αρχειοθετήθηκε από το πρωτότυπο στις 21 Ιουλίου 2015. Ανακτήθηκε στις 29 Μαΐου 2015.
3. ↑  Άγγελος Καριπίδης, *Άρης 1914-2002. Οι μεγάλες στιγμές της ιστορικής ομάδος*, σελ. 93-96, University Studio Press, Θεσσαλονίκη 2003. ISBN 960-12-1189-6, ISBN-13 978-960-12-1189-3
4. ↑  «Οι οκτώ τελικοί Κυπέλλου του Άρη - Άρης - SPORT 24». Αρχειοθετήθηκε από το πρωτότυπο στις 1 Αυγούστου 2015. Ανακτήθηκε στις 29 Μαΐου 2015.
5. ↑  Greece - Final Tables 1906-1959

Πηγές
-----

|  |  |
| --- | --- |
| εικονίδιο Ποδόσφαιρο | Πύλη Ποδόσφαιρο |

* *Την καρδιά αν ρωτήσεις ποτέ... Αυτοί που μας έφτασαν ως τα εκατό*, ISBN 978-960-93-5927-6
* Καζαντζής Δημήτρης | aris.re
Ο **Γιουβένκους** ή ελληνοποιημένα **Ιουβέγκος** (λατ.: *Gaius Vettius Aquilinus Juvencus*) ήταν ισπανικής καταγωγής ιερέας και ο πρώτος λατίνος χριστιανός ποιητής. Άκμασε την εποχή του Κωνσταντίνου του Μεγάλου.

Βίος
----

Για τον Ιουβέγκο δεν γνωρίζουμε τίποτα σχετικά με τον χρόνο και τον τόπο γέννησης και θανάτου του. Η καταγωγή του ήταν από σημαντική ισπανική οικογένεια και είχε το εκκλησιαστικό αξίωμα του πρεσβύτερου. Καλλιέργησε την ποίηση και έγραψε εκκλησιαστικούς ύμνους. Έγραψε εξάμετρους στίχους με κείμενα των τεσσάρων ευαγγελίων, εξιστορώντας στα λατινικά και με γλαφυρό ποιητικό τρόπο τον βίο του Χριστού. Το ποίημα αυτό τιμάται για την ακρίβεια και την πιστή διήγηση της ευαγγελικής ιστορίας. Σώζεται στην συλλογή «Biblioth. PP» (Lunguni, 1677, Τόμος Δ', σελ. 55) και σε άλλες εκδόσεις. 

Από την γλώσσα και τα ποιητικά μέτρα που χρησιμοποιεί φαίνεται πως είναι κάτοχος κλασικής παιδείας.

Το ποιητικό του έργο
--------------------

Γύρω στα 330 συνέταξε στη λατινική γλώσσα ένα επικό χριστιανικό ποίημα αρκετά εκτενές, 3219 εξαμέτρων, το πρώτο του είδους του στη λατινική χριστιανική γραμματεία. Το ποίημα αυτό που χωρίζεται σε τέσσερα μέρη, έχει τον τίτλο *Evangeliorum libri IV*. Πρόκειται για μια παράφραση των τεσσάρων Ευαγγελίων και κυρίως του Ματθαίου. Σκοποί της σύνταξής του ήταν να δώσει μια αρμονία των τεσσάρων Ευαγγελίων, να απευθυνθεί στους πιο μορφωμένους λατίνους και να τους προσηλυτίσει, ενώ ήθελε να εκθέσει με επικό τρόπο την ένδοξη πορεία του χριστιανισμού στο πρόσωπο του Μεγάλου Κωνσταντίνου. Τα ποιητικά μέτρα του είναι μίμηση του Βιργίλιου και του Λουκρήτιου. Στηρίζεται στην *Vetus Latina*, υιοθετεί την κλασική λατινική γλώσσα, ορισμένες φορές και ελληνικές λέξεις, ενώ είναι και λεξιπλάστης.

Παραπομπές
----------

1. ↑  Εθνική Βιβλιοθήκη της Γαλλίας: (Γαλλικά) *καθιερωμένοι όροι της Εθνικής Βιβλιοθήκης της Γαλλίας*. data.bnf.fr/ark:/12148/cb12191910h. Ανακτήθηκε στις 10  Οκτωβρίου 2015.
2. ↑  Εθνική Βιβλιοθήκη της Γερμανίας, Κρατική Βιβλιοθήκη του Βερολίνου, Βαυαρική Κρατική Βιβλιοθήκη, Εθνική Βιβλιοθήκη της Αυστρίας: (Γερμανικά, Αγγλικά) *Gemeinsame Normdatei*. 118932438. Ανακτήθηκε στις 24  Δεκεμβρίου 2020.
3. ↑  *Czech National Authority Database*. kup19980000045752. Ανακτήθηκε στις 8  Ιουνίου 2022.

Πηγές
-----

* Καραβίας Γρίβας, Νικόλαος (1841). *Λεξικόν των ενδόξων ανδρών*. Κωνσταντινούπολη: Τυπογραφία του Παναγίου Τάφου.
* Στυλιανός Παπαδόπουλος, Πατρολογία τομ. Β, Αθήνα, 1990, σελ.107-108
* Κωνσταντίνος Κόντογλου (1853). *Φιλολογική και κριτική ιστορία των από της Α' μέχρι της Η' εκατονταετηρίδος ακμασάντων αγίων της εκκλησίας πατέρων και των συγγραμμάτων αυτών, Τόμος Β' Περιέχων την Δ' Εκατονταετηρίδα*. Αθήνα: Τύποις και Αναλώμασι Σ. Κ. Βλαστού. Ανακτήθηκε στις 30 Μαΐου 2010. [*νεκρός σύνδεσμος*]

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 56655396
* **ΕΒΕ**: 163355
* LCCN: n90656590
* ISNI: 0000 0000 8343 8382
* GND: 118932438
* SELIBR: 209281
* SUDOC: 030521149
* BNF: cb12191910h (data)
* BIBSYS: 95002673
* NLA: 35603134
* NKC: kup19980000045752
* ICCU: SBLV122794
* BNE: XX984736
* CiNii: DA04315772

 |

 |